Wszyndy do se rada .
Mariusz Urbanek karlus miyszkajoncy we Jankowicach Rybnickich urodzioł się s porażyniym mózgowym .Dochtory dowali mu kajś pora lot życio ale widać Ponboczek mioł insze plany i doł mu jakoś ważno misjo do spełniynio, żeby pokozoł takim ludziom jak Łon że idzie żyć godnie .Co ważniejsze swojim podyjściym do życio pomogo inszym .Mariusz to taki karlus kieryn do se wszyndy rada .Wyuczoł sie na informatyka i robi we Instytucie Współpracy i Partnerstwa Lokalnego we Katowicach. Niy siedzi we chałupie i niy narzeko .Pełny werwy siado na swoji koło jak to pado „moji nogi „ i jedzie we rajza a trza Wom wiedzieć kochani ludkowie ,że sztartuje we rozmańtrajdach rajdach . Wjechoł nawet na Równica boł we Czynstochowie i we wiela inszych miejscach . Mariusz je młodym i pogodnym karlusym łotwartym na ludzi i dycko idzie na niego liczyć toż i ludzie tak jakoś lgnom do Niego .I to dziynki kołu kiere mo fest w zocy moge spełniać swoji marzyni. Z drugi strony koło te je dlo synka jednom ze form rehabilitacyji .Chca Wom yno pedzieć ,że to niy je taki zwyczajne koło je to tak zwany trójkołowiec. Ale koło jak to koło psuje sie zwłaszcza że jest już wiekowe toz trza by pomyśleć ło nowym .Ale to w nastympnym wydaniu gazety SZ bo Mariusz zgodzioł sie porozprowiać nom i ło kole i ło tym jaki mo pasje i marzynia .Toż zaproszomy naszych czytelnikow do nastympnego wydanio SZ .
Nina Kibos
hrv_Latn szl_Latn xho_Latn